钦定古今图书集成/明伦汇编/宫闱典/第083卷 > 涅阳长公主 下嫁岑熙
## 钦定古今图书集成/明伦汇编/宫闱典/第083卷 > 涅阳长公主 下嫁岑熙

按《后汉书岑彭传》：“彭子遵，遵子伉，伉子杞，杞子熙。熙
尚安帝妺涅阳长公主。少为侍中虎贲中郎将，朝廷
多称其能，迁魏郡太守，招聘隐逸，与参政事，无为而
化。视事二年，舆人歌之曰：‘我有枳棘，岑君伐之。我有
蟊贼，岑君遏之。狗吠不惊，足下生牦。含哺鼓腹，焉知
凶灾。我喜我生，独丁斯时。美矣岑君，於戏休兹’！”熙卒，
子福嗣，为黄门侍郎。